ਹੈਲੀ ਸ਼ਾਹ
ਹੈਲੀ ਸ਼ਾਹ (ਜਨਮ 7 ਜਨਵਰੀ 1996)ਇੱਕ ਭਾਰਤੀ ਟੈਲੀਵਿਜ਼ਨ ਵਿਚ ਸ੍ਵਰਾਗਨੀ ਵਿਚ ਸਵਾਰਾ ਮਹੇਸ਼ਵਰੀ ਅਤੇ ਦੇਵਾਂਸ਼ੀ ਵਿਚ ਦੇਵਾਂਸ਼ੀ ਬਖਸ਼ੀ ਦੀ ਭੂਮਿਕਾ ਲਈ ਜਾਣੀ ਜਾਂਦੀ ਅਦਾਕਾਰਾ ਹੈ। 2020 ਵਿੱਚ ਉਹ ਕਲਰਜ਼ ਟੀਵੀ ਦੇ ਇਸ਼ਕ ਮੇਂ ਮਰਜਾਵਾਂ 2 ਵਿੱਚ ਰਿਧਿਮਾ ਵੰਸ਼ ਰਾਇਸਿੰਗਨੀਆ ਦੀ ਭੂਮਿਕਾ ਨਿਭਾ ਰਹੀ ਹੈ।

ਨਿੱਜੀ ਜ਼ਿੰਦਗੀ 
ਸ਼ਾਹ ਅਹਿਮਦਾਬਾਦ ਤੋਂ ਗੁਜਰਾਤੀ ਹੈ। ਉਹ ਸ਼ਾਕਾਹਾਰੀ ਹੈ।

ਕਰੀਅਰ 
ਸ਼ਾਹ ਨੇ ਆਪਣੇ ਅਦਾਕਾਰੀ ਕਰੀਅਰ ਦੀ ਸ਼ੁਰੂਆਤ ਉਦੋਂ ਕੀਤੀ ਜਦੋਂ ਉਹ 8 ਵੀਂ ਜਮਾਤ ਵਿਚ ਸੀ। ਉਸਦੇ ਕਰੀਅਰ ਦੀ ਸ਼ੁਰੂਆਤ ਸਟਾਰ ਪਲੱਸ ਦੇ ਸ਼ੋਅ ਗੁਲਾਲ ਨਾਲ ਹੋਈ। 2011 ਵਿੱਚ ਉਹ 'ਦੀਆ ਔਰ ਬਾਤੀ ਹਮ' ਵਿਚ ਸ਼ਰੂਤੀ ਦੀ ਭੂਮਿਕਾ ਵਿਚ ਦਿਖਾਈ ਦਿੱਤੀ। ਫੇਰ ਉਸਨੇ ਲਾਈਫ ਓਕੇ ਦੇ ਅਲੈਕਸ਼ਮੀ - ਹਮਾਰੀ ਸੁਪਰ ਬਹੂ ਵਿੱਚ ਅਲੈਕਸ਼ਮੀ ਦੀ ਭੂਮਿਕਾ ਨਿਭਾਈ। ਬਾਅਦ ਵਿਚ ਉਸਨੇ 'ਖੇਲਤੀ ਹੈ ਜ਼ਿੰਦਾਗੀ ਆਂਖ ਮਿਚੋਲੀ' ਵਿਚ ਅਮੀ ਦੀ ਭੂਮਿਕਾ ਨਿਭਾਈ। ਫਿਰ ਉਹ ਸੋਨੀ ਪਲ ਦੇ 'ਖੁਸ਼ੀਆਂ ਕੀ ਗੁਲਕ ਆਸ਼ੀ' ਵਿੱਚ ਨਜ਼ਰ ਆਈ।

ਮਾਰਚ 2015 ਤੋਂ ਦਸੰਬਰ 2016 ਤੱਕ ਸ਼ਾਹ ਨੇ ਸ੍ਵਰਾਗਿਨੀ ਵਿੱਚ ਵਰੁਣ ਕਪੂਰ ਦੇ ਉਲਟ ਸਵਰਾ ਮਹੇਸ਼ਵਰੀ ਦੀ ਭੂਮਿਕਾ ਨਿਭਾਈ।

ਸਾਲ 2016 ਵਿੱਚ ਸ਼ਾਹ ਨੇ ਕਲਰਜ਼ ਟੀਵੀ ਦੇ ਝਲਕ ਦਿਖਲਾ ਜਾ 9 ਵਿੱਚ ਹਿੱਸਾ ਲਿਆ ਸੀ। 2017 ਵਿੱਚ ਉਸਨੇ ਦੇਵਾਂਸ਼ੀ ਵਿੱਚ ਦੇਵਾਂਸ਼ੀ ਉਪਾਧਿਆਏ / ਬਖਸ਼ੀ ਦੇ ਰੂਪ ਵਿੱਚ ਭੂਮਿਕਾ ਨਿਭਾਈ, ਜਿਸਦੇ ਲਈ ਉਸਨੇ ਸਰਵ ਉੱਤਮ ਅਭਿਨੇਤਰੀ ਪ੍ਰਸਿੱਧ ਦਾ ਇੰਡੀਅਨ ਟੈਲੀਵਿਜ਼ਨ ਅਕੈਡਮੀ ਪੁਰਸਕਾਰ ਜਿੱਤਿਆ।

ਸਾਲ 2019 ਵਿਚ ਉਸਨੇ ਸਲਤਨਤ ਸ਼ਾਹ ਅਤੇ ਕਾਇਨਾਤ ਸ਼ਾਹ ਦੀ ਦੋਹਰੀ ਭੂਮਿਕਾ ਨੂੰ ਰਾਜਵੀਰ ਸਿੰਘ ਦੇ ਉਲਟ ਸਟਾਰ ਭਾਰਤ ਦੇ ਸੂਫੀਆਨਾ ਪਿਆਰ ਮੇਰਾ ਵਿਚ ਦਰਸਾਇਆ ਜਿਸ ਲਈ ਉਸਨੇ ਨਕਾਰਾਤਮਕ ਭੂਮਿਕਾ ਵਿਚ ਸਰਬੋਤਮ ਅਭਿਨੇਤਰੀ ਦਾ ਗੋਲਡ ਅਵਾਰਡ ਜਿੱਤਿਆ। ਅੱਗੇ ਉਹ ਸਟਾਰ ਪਲੱਸ ਦੇ ਯੇ ਰਿਸ਼ਤੇਂ ਹੈਂ ਪਿਆਰ ਕੇ ਵਿੱਚ ਨੇਹਾ ਦੇ ਰੂਪ ਵਿੱਚ ਦਿਖਾਈ ਦਿੱਤੀ।

2020 ਤੋਂ ਸ਼ਾਹ ਇਸ਼ਕ ਮੇਂ ਮਰਜਾਵਾਂ 2 ਵਿੱਚ ਰਰਾਹੁਲ ਸੁਧੀਰ ਅਤੇ ਵਿਸ਼ਾਲ ਵਸ਼ਿਸ਼ਠ ਨਾਲ ਰਿਧਿਮਾ ਦੀ ਭੂਮਿਕਾ ਨਿਭਾ ਰਹੀ ਹੈ।

ਟੈਲੀਵਿਜ਼ਨ

ਲਘੂ ਫ਼ਿਲਮ

ਅਵਾਰਡ

ਹਵਾਲੇ

ਬਾਹਰੀ ਲਿੰਕ 

 
 
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਹਿੰਦੀ ਟੈਲੀਵਿਜਨ ਦੀਆਂ ਅਦਾਕਾਰਾਵਾਂ
ਜ਼ਿੰਦਾ ਲੋਕ
ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਜਨਮ 1996